open-index/open-wikipedia-markdown huggingface dataset:
Hugh Everett

**Hugh Everett III** (11. november 1930 Washington – 19. juuli 1982 McLean, Virginia osariik) oli ameerika füüsik.
 
1953. aastal keemiainsenerina Ameerika Katoliikliku Ülikooli lõpetanud Everett kaitses 1957. aastal Princetoni Ülikoolis doktoritöö füüsikas pealkirjaga "On the foundations of quantum mechanics". Tema töö juhendaja oli John Archibald Wheeler. Selles doktoritöös pakkus Everett välja paljude maailmade interpretatsiooni (MWI) kvantmehaanika tõlgenduse.

Kuigi Everetti eluea lõpuni jäi tema paljude maailmade interpretatsioon suures osas tähelepanuta, sai MWI suurema usaldusväärsuse tänu kvantdekoherentsuse avastamisele 1970. aastatel.

Aastatel 1956–1964 töötas Everett relvasüsteemide hindamisrühmas (WSEG).  Suur osa tema töödest on salastatud. WSEG-is töötamise ajal töötas Everett erinevate uuringute kallal Minutemani raketiprojekti kohta.

## Viited
Texase Ülikool Austinis

**Texase Ülikool Austinis** (inglise keeles *University of Texas at Austin*) on avaõiguslik teadusülikool Ameerika Ühendriikides Texase osariigis Austinis. Kuulub juhtiva ülikoolina Texase ülikoolide süsteemi.

Ülikool asutati 1883. aastal.

Ülikoolis õppis 2022. aastal umbes 52 000 üliõpilast, sealhulgas kraadiõppureid ligikaudu 9000. 

Texase Ülikool Austinis on suur akadeemilise uurimistöö keskus, mille teaduskulud kokku moodustasid 2023. aastal 1,06 miljardit USA dollarit.

## Viited
Hightstown

**Hightstown** on ''borough'' Ameerika Ühendriikides New Jersey osariigis Merceri maakonnas.

Hightstown on osariigi keskosa ajalooline, kaubanduslik ja kultuuriline keskus. Hightstown on kõigist külgedest ümbritsetud East Windsori vallaga. Hightstown jääb New Yorgi suurlinnapiirkonna piiresse. 

Ameerika Ühendriikide 2020. aasta rahvaloenduse seisuga oli *borough* rahvaarv 5900. 

Hightstown asub ligikaudu võrdsel kaugusel Philadelphiast ja New Yorgist.

Hightstowni keskosa, mis asub maanteede New Jersey Route 33 ja County Route 571 ristumiskohas, on *borough* keskne äripiirkond. Siin asuvad restoranid, butiigid, kunstigaleriid ja mõned ajaloolised paigad.  
 
## Viited
Miladina

***Miladina*** on liudikulaadsete perekond.

## Liike
**[[Miladina lecithina]]*

## Välislingid
* ''Miladina'' andmebaasis eElurikkus.
Pulvinulaceae

***Pulvinulaceae*** on liudikulaadsete sugukond.

## Perekondi
**Pulvinula* – pulviinula

## Välislingid
* ''Pulvinulaceae'' andmebaasis eElurikkus
Pulviinula

**Pulviinula** (*Pulvinula*) on liudikulaadsete perekond.

## Liike
**[[Pulvinula convexella]]*

## Välislingid
* Pulviinula andmebaasis eElurikkus
Tricharina

***Tricharina*** on liudikulaadsete perekond.

## Liike
**[[Tricharina gilva]]*
**[[Tricharina ochroleuca]]*
**[[Tricharina praecox]]*

## Välislingid
* ''Tricharina'' andmebaasis eElurikkus.
Julian Bream

**Julian Alexander Bream** (15. juuli 1933 London – 14. august 2020 Donhead St Andrew, Wiltshire) oli inglise klassikaline kitarrist.

Ta aitas kitarri viia selle hispaania juurtest kaugemale ja laiendas selle tegevusulatust, mängides kitarril kaasaja heliloojate poolt just temale loodud kitarripalu.

1959. aastal moodustas ta ansambli Julian Bream Consort, mis esitas ja salvestas Elizabethi ajastu muusikat.

Ta pälvis karjääri jooksul neli Grammy auhinda. Lisaks klassikalisele kitarrile mängis Bream lautot, aidates kasvatada uuesti huvi selle pilli vastu.

## Viited
Mitsubishi A6M

**Mitsubishi A6M** (ametlikult **Mereväe Tüüp 0 lennukikandja hävitaja** (jaapani keeles 零式艦上戦闘機, *rei-shiki-kanjō-sentōki*), rahvasuus **Reisen** (零戦), liitlasvägede koodnimi **Zeke** või **Zero** (inglise keelest *Null*)) on Jaapani lennukikandjapõhine hävituslennuk, mida tootis Mitsubishi Heavy Industriesi allüksus Mitsubishi Aircraft Company. See oli Jaapani keiserliku mereväe teenistuses aastatel 1940–1945.

Kui A6M teise maailmasõja alguses kasutusse võeti, peeti seda maailma kõige võimekamaks lennukikandja võimekusega hävituslennukiks, kuna see oli hea manööverdusvõime ning lennukaugusega. Mereväe õhujõud kasutasid seda ka maal.

Sõja alguses oli A6M lennukitevahelises võitluses väga edukas ning ühe mudeliga õnnestus kahjutuks teha keskmiselt 12 vastase lennukit. 1942. aastaks olid liitlased kasutusse võtnud uue taktika ning parema tehnika ning siis oli A6M vastase hävitajatega enam-vähem võrdne. 1943. aastaks olid liitlaste lennukid juba A6M-st võimekamad. 1944. aastaks olid liitlaste lennukid juba märgatavalt vastupidavamad ja kiiremad ning A6M-i peeti vananenud tehnikaks, kuid kuna jaapanlastel puudus võimekus uusi lennukeid välja arendada, oli see rindel kasutuses sõja lõpuni. Sõja lõpus kasutati seda lennukit ka kamikadzena. Mitsubishi A6M oli Jaapani kõige arvukamalt toodetud sõjaaegne lennuk.

## Kasutajad
*  Jaapan

## Vaata ka
* Mitsubishi A5M
* Mitsubishi A7M
* Mitsubishi J2M
* Nakajima A6M2-N
* Brewster F2A Buffalo
* Curtiss P-36 Hawk
* Curtiss-Wright CW-21
* Fiat G.50 Freccia
* Gloster F.5/34
* Grumman F4F Wildcat
* IAR 80
* Macchi C.200 Saetta
* Nakajima Ki-43 Hayabusa
* Weiss Manfréd WM-23 Ezüst Nyíl
* Hävituslennukite loend
* Jaapani sõjalennukite loend
* Teise maailmasõja lennukite loend

## Viited
Dave Matthews Band

**Dave Matthews Band** on USA rokkansambel, mis alustas tegevust 1991. aastal Virginia osariigis Charlottesville'is.

Ansambli asutajaliikmed olid laulja, laulukirjutaja ja kitarrist Dave Matthews, basskitarrist Stefan Lessard, trummar Carter Beauford, viiulimängija Boyd Tinsley ning saksofonist LeRoi Moore. Matthewsi kõrval on ansamblis algkoosseisu liikmetest alles Lessard ja Beauford.

Ansambel saavutas tuntuse 1994. aastal debüütalbumiga "Under the Table and Dreaming". 2000. aastaks oli albumit maailmas müüdud kuus miljonit koopiat ning see sai Ameerika Fonogrammitootjate Liidult (RIAA) kuuekordse plaatinaplaadi staatuse. Alates 1998. aastal ilmunud kolmandast stuudioalbumist "Before These Crowded Streets" kuni 2018. aasta albumini "Come Tomorrow" debüteerisid ansambli kõik seitse stuudioalbumit USA plaadimüügiedetabelis Billboard 200 kõik esikohal. Sellega sai Dave Matthews Band üldse esimeseks ansambliks, mis seda suutnud on. USA-s on ansambli plaate müüdud kokku üle 31 miljoni.

Dave Matthews Band on tuntud oma esinemiste poolest ja lisaks selle poolest, et oma laule esitatakse esinemiste ajal alati erinevalt.

Dave Matthews Band on esitatud Grammy auhinnale kokku 11 korral. Ainsal korral on ansamblile Grammy toonud 1997. aastal laul "So Much to Say", mis võitis auhinna duo või ansambli esitatud parima rokklaulu kategoorias. 2010. aastal esitati ansambli seitsmes stuudioalbum "Big Whiskey & the GrooGrux King" parima albumi Grammyle.

2024. aastal võeti ansambel Rock'n'rolli Kuulsuste Halli liikmeks.

## Liikmed
;Praegused liikmed
* Dave Matthews – laul, rütmikitarr, akustiline kitarr, klaver, klahvpillid (1991–), juhtkitarr (1991–2008)
* Stefan Lessard – basskitarr (1991–)
* Carter Beauford – trummid, löökpillid, taustalaul (1991–)
* Rashawn Ross – trompet, löökpillid, taustalaul (2006–)
* Jeff Coffin – klahvpillid, puhkpillid (2008–)
* Tim Reynolds – juhtkitarr (2008–)
* Buddy Strong – klahvpillid, taustalaul (2018–)
;Endised liikmed
* LeRoi Moore – saksofon, puhkpillid (1991–2008; suri 2008)
* Peter Griesar – klahvpillid, taustalaul, suupill (1991–1993)
* Boyd Tinsley – viiul, laul, mandoliin (1992–2018)
* Butch Taylor – klahvpillid, taustalaul

## Stuudioalbumid
* "Under the Table and Dreaming" (1994)
* "Crash" (1996)
* "Before These Crowded Streets" (1998)
* "Everyday" (2001)
* "Busted Stuff" (2002)
* "Stand Up" (2005)
* "Big Whiskey & the GrooGrux King" (2009)
* "Away from the World" (2012)
* "Come Tomorrow" (2018)
* "Walk Around the Moon" (2023)

## Viited

## Välislingid
* https://davematthewsband.com/
Jimmy Cobb

**Wilbur James Cobb** (20. jaanuar 1929 Washington – 24. mai 2020 New York) oli USA džässtrummar.

Tal tekkis kiindumus trummimängu vastu teismelisena džässalbumeid kuulates. Muusikuna alustas ta tööd Washingtoni džässklubides mängides. 1950. aastal hakkas ta esinema koos Earl Bosticiga. See järel mängis ta koos veel paljude teiste džässmuusikutega, saates mitmeid kuulsaid lauljaid, teiste seas Dinah Washingtoni.

1957. aastal liitus ta džässtrompetisti Miles Davise ansambliga Miles Davis Quintet. Cobb mängis muuhulgas Davise albumil "Kind of Blue" (1959), mida on peetud džässmuusika parimaks albumiks läbi aegade. Cobb oli viimane elusolev muusik, kes sellel albumil mängis. Ta mängis veel mitmel Davise kuulsal albumil kuni 1963. aastani, mil tema asemel tuli trummariks Tony Williams. Pärast seda moodustas Cobb koos samasse ansamblisse kuulunud pianisti Wynton Kelly ja kontrabassisti Paul Chambersiga trio, mis tegutses kuni 1960. aastate lõpuni.

Karjääri jooksul tegi Cobb koostööd veel kümnete teiste artistidega ja ta mängis loendamatutel albumitel. Ta mängis muuhulgas Cannonball Adderley, Nat Adderley, John Coltrane'i ja Wes Montgomery albumitel. 1970. aastatel esines ta pikka aega koos Sarah Vaughaniga.

## Viited

## Välislingid
* Jimmy Cobb. drummerworld.com
* Jimmy Cobbi diskograafia
Cliftoni tähetorn

**Cliftoni tähetorn** (inglise keeles *Clifton Observatory*) on Bristoli ajalooline observatoorium, mis asub Avoni kuru kaljusel paepaljandil St Vincent’s Rocks.

## Ajalugu
1766. aastal valmis esimesena Society of Merchant Venturers loaga samale kõrgendikule maisiveski. Mõne aasta möödudes muudeti ehitis sobilikuks jahvatama nuusktubakat. 30. oktoobril 1777 leidis aset tulekahju, kui tuulik unustati äikesega pöörlema, ​​mil enamus puitseadmetest süttisid. 52 aastaks jäi mahapõlenud veski hüljatuna unarusse.

1828. aastast üüris kunstnik William West sealset pinda 5 šillingi eest aastas ning kasutas seda omatarbeks ateljeena. Ta lõi järgnevalt sinna aga tähetorni aastaks 1842, kuhu paigaldas nii peegelläätsega kui akromaatilise teleskoobi ning *[[camera obscura]]*. Ta võttis külastamistasuks 1 šillingi või leppis liikmemaksuga, mis tagas 10-aastase priipileti.

1977. aastal müüs heategevuslik ühendus tähetorni ettevõttele Honorbrook Inns, mis oli kohustatud säilitama avaliku juurdepääsu pimekambrile, mille omandiõiguse säilitas ühendus. 2015. aastal ostis ehitise kohalik ettevõtja Ian Johnson, kellele kuulub ka Cliftoni kaljuraudtee.

## Koobas
1837. aastaks lasi kunstnik rajada 61-meetrise tunneli otse tähetorni jalamilt kurusse avanevasse koopasse St Vincent's Cave (teatud ka kui *Ghyston's Cave* või *Giants' Cave*). 305. aastast on koobast mainitud kabelina ning sealt on leitud Rooma-Briti kultuurist pärinevat keraamikat.

## Vaata ka
*Cliftoni rippsild
*Burwalls House

## Viited

## Välislingid
*www.cliftonobservatory.com
Väino Soomets

**Väino Soomets** (kuni 10. veebruarini 1940 **Väino Smid**; sündinud 6. detsembril 1939 Lustivere vallas Põltsamaa kihelkonnas Viljandimaal) on eesti matemaatikapedagoog.

Ta lõpetas 1958. aastal Põltsamaa Keskkooli ja 1963. aastal Tallinna Pedagoogilise Instituudi matemaatika-füüsikaõpetajana. 

Ta töötas 1963. aastal Hageri 8-klassilises Koolis ja võeti sama aasta novembris teenima aega Nõukogude sõjaväkke. Ta teenis Bakuus sideväes ja vabastati tulevase õpetajana augustis 1964.

Ta töötas aastatel 1964–2009 Tallinna 4. Keskkoolis ja selle järglaskoolides matemaatikaõpetajana ning õppealajuhatajana.

## Tunnustus
* 2004 – Aasta õpetaja

## Viited

## Kirjandus
*Ülo Tikk. "Tunnustus väsimatule koolimehele". Õpetajate Leht nr 44, 10. detsember 2004. Lk 13
Charlie Daniels (muusik)

**Charles Edward Daniels** (28. oktoober 1936 Wilmington, Põhja-Carolina – 6. juuli 2020 Nashville, Tennessee) oli USA laulja, laulukirjutaja ja multiinstrumentalist. Ta viljeles *[[southern rock]]*i, kantrit ja *[[bluegrass]]*i. Ta oli üks esimesi, kes ühendas *southern rock*i popiliku kantrimuusikaga.

Ta on eelkõige tuntud tänu kantrihitile "The Devil Went Down to Georgia" (1979). See jõudis USA singlite edetabelis Billboard Hot 100 kolmandale kohale ning oli tema ainus esikohahitt kantrisinglite edetabelis.

Danielsi omanimeline debüütalbum ilmus 1970. aastal. Tuntuks sai ta 1973. aastal lauluga "Uneasy Rider", mis jõudis USA singlite edetabelis üheksandale kohale. Karjääri jooksul andis ta välja kokku 30 stuudioalbumit. Aastatel 1974–1989 salvestas ta oma taustaansambli Charlie Daniels Bandi koosseisus.

Daniels tegi kaasa paljude teiste muusikute albumitel. Ta mängis kitarri, basskitarri või viiulit muuhulgas Leonard Coheni albumitel "Songs of Love and Hate" (1971) ja "Live Songs" (1973), Bob Dylani albumitel "Nashville Skyline" (1969), "New Morning" (1970) ja "Self Portrait" (1970), Marshall Tucker Bandi albumitel "A New Life" (1974) ja "Where We All Belong" (1974) ning Ringo Starri sooloalbumil "Beaucoups of Blues" (1970).

2019. aastal võeti ta Kantrimuusika Kuulsuste Halli. Ta oli 2008. aastast Grand Ole Opry liige.

## Viited

## Välislingid
* https://www.charliedaniels.com/
Sankt Georgen bei Grieskirchen

**Sankt Georgen bei Grieskirchen** on vald (*Gemeinde*) Austrias Ülem-Austria liidumaal Grieskircheni ringkonnas.

Sankt Georgen asub Hausruckviertelis. U. 14 % valla territooriumist on kaetud metsaga ja 78 % on haritav maa.

Vald kannab oma endiste isandate, Jörger von Tolleti perekonna vappi.

## Viited
Lacrymaria pyrotricha

***Lacrymaria pyrotricha*** on šampinjonilaadsete seltsi kuuluv liik seeni.

## Välislingid
* ''Lacrymaria pyrotricha'' andmebaasis eElurikkus.
Piipar

**Piipar** (inglise keeles *pager*) on kompaktne raadiosagedustel töötav seade, mis võtab vastu nii teksti- kui ka helisignaale. 

Piiparid töötati välja 1950. ja 1960. aastatel. Esimesi seadmeid kasutasid peamiselt haiglad ja hädaabiteenused. Piipar töötab raadiosagedustel ning sisaldab vastuvõtjat, väikest ekraani ja patareid. Algsemad mudelid suutsid edastada saajale vaid telefoninumbri, millele kasutaja pidi tagasi helistama. Hilisemad versioonid toetasid ka tekstsõnumeid ja helisignaale. Sõnumid edastati piiparile läbi teenusepakkuja keskjaama. 

Piiparite massiline kasutusaeg oli lühike. 1990. aastate lõpus ja 2000. aastate alguses toimus mobiilside kiire areng. Mobiiltelefonid pakkusid kahesuunalist suhtlust ning lisaks sellele toodi turule mitmed uued funktsioonid – internetiühendus ja rakendused, mis pakkusid rohkem isiklikku vabadust. Kui mobiiltelefonide hinnad langesid, kadus vajadus piiparite järele. Kuid teatud erialadel on see tehnoloogia siiani kasutuses. Nii kasutatakse neid seadmeid endiselt meditsiinis, kaevandustes ja päästeteenistuste töös, kus on oluline, et suhtlus töötaks ka piiratud mobiilileviga paikades ja seadmed oleks töökindlad.

## Turvalisus
Piiparitel on mobiiltelefonidega võrreldes teatud privaatsuse eelised ja puudused. Kuna ühesuunaline piipar on ainult passiivne vastuvõtja (ei saada tugijaama tagasi kinnitusteavet), ei saa ka selle asukohta jälgida. Kuid see võib olla ka ebasoodne, kuna piiparile saadetud sõnum peab olema edastatud kõikidele piipari teeninduspiirkonnas olevatelt saatjatelt. Seega kui piiparil on üleriigiline teenus, võivad kurjategijad või õiguskaitseorganid sellele saadetud sõnumit pealt kuulata kõikjal üleriigilises teeninduspiirkonnas.

## Rünnakud

17. septembril 2024 pani Iisrael väidetavalt toime massilise rünnaku Hezbollah' liikmete vastu Liibanonis ja Süürias, lõhates samal ajal nende piiparid, mis sisaldasid lõhkelaengut. Liibanoni tervishoiuasutused kinnitasid, et plahvatuste tagajärjel hukkus vähemalt üheksa inimest ja sai vigastada üle 2800 inimese. 2024. aasta veebruaris oli Hezbollah' liider Hassan Nasrallah käskinud rühmituse liikmetel mobiiltelefonide asemel kasutada piipareid, väites, et Iisrael on tunginud nende mobiiltelefonivõrku. 

## Viited
Mac Davis

**Morris Mac Davis** (21. jaanuar 1942 Lubbock, Texas – 29. september 2020 Nashville, Tennessee) oli USA kantrilaulja ja laulukirjutaja.

Ta alustas karjääri laulukirjutajana. Ta kirjutas Elvis Presleyle muuhulgas sellised laulud nagu "Memories", "In the Ghetto", "Don't Cry Daddy" ja "A Little Less Conversation". Ta kirjutas laule veel Glen Campbellile, Kenny Rogersile ja Bobby Goldsborole.

1970. aastatel alustas Davis ise lauljakarjääri. Tema debüütalbum "Song Painter" ilmus 1970. aastal. Tema lauljakarjääri tippaastad oli 1970–1986, mil ta andis välja kaheksateist stuudioalbumit. Tal oli sel ajal arvukalt kantrihitte, millest mitmed jõudsid ka USA singlite edetabelisse Billboard Hot 100. Davise suurim hitt oli "Baby, Don't Get Hooked on Me", mis oli 1972. aastal edetabelis Hot 100 kolm nädalat esikohal. Tema teised tuntumad laulud olid muuhulgas "One Hell of a Woman" (1974), "Stop and Smell the Roses" (1974) ja "It's Hard to Be Humble" (1980).

Lauljakarjääri kõrvalt mängis ta mitmetes filmides ning telesaadetes ja -sarjades. Aastatel 1974–1976 oli ta NBC-s oma telesaade "The Mac Davis Show".

2006. aastal võeti ta laulukirjutajate kuulsuste halli (*[[Songwriters Hall of Fame]]*) liikmeks.

## Viited
Cryptomyces

***Cryptomyces*** on pigilaigulaadsete seltsi kuuluv seente perekond.

## Liike
**[[Cryptomyces maximus]]*
**[[Cryptomyces pteridis]]*

## Välislingid
* ''Cryptomyces'' andmebaasis eElurikkus.
Ireen Wüst

**Irene Karlijn Wüst** (sündinud 1. aprillil 1986 Goirle'is) on endine Hollandi kiiruisutaja, kuuekordne olümpiavõitja.

Wüstist sai kõigi aegade edukaim kiiruisutamisolümplane, kes saavutas viitel taliolümpiamängudel järjest vähemalt ühe kuldmedali. Wüst on teine ​​sportlane (pärast briti Steve Redgrave'i), kes on võitnud kuldmedali viitel olümpiamängudel, nii suve- kui ka taliolümpiamängudel, ja esimene, kes on võitnud need individuaalaladel.

Alates 2006. aasta olümpiadebüüdist on Wüst võitnud kuus olümpiakulda ja on üks ajaloo edukamaid kiiruisutajaid, kes on üle 20 korra tulnud maailmameistriks nii mitmevõistluses kui ka individuaalvõistlustel. Tema suurimad õnnestumised tulid 1500 meetri ja 3000 meetri distantsidel. Wüst valiti kaks korda – 2006. ja 2014. aastal – Hollandi aasta sportlaseks ning pälvis 2013. aastal Oscar Mathiseni mälestuskarika.

Wüst on nii noorim Hollandi olümpiavõitja kui ka vanim kiiruisutamise kuldmedalist talimängude ajaloos. 19-aastaselt (12. veebruaril 2006) võitis ta 2006. aasta taliolümpiamängudel 3000 meetri distantsil kuldmedali; neli aastat hiljem 2010. aasta taliolümpiamängudel võitis ta 1500 meetrit; 2014. aasta taliolümpiamängudel võitis ta kaks kuld- ja kolm hõbemedalit, millega ta oli Sotši olümpiamängudelt enim medaleid võitnud sportlane. 2018. aasta taliolümpiamängudel võitis ta 1500 meetri distantsil olümpiakulla ja teenis kaks hõbemedalit 3000 meetris ja võistkondlikus jälitussõidus. Pärast rekordilist kuuendat kiiruisutamise kuldmedalit 1500 meetris ja pronksi võistkondlikus jälitussõidus 2022. aasta taliolümpiamängudel on ta võitnud rekordilised kolmteist olümpiamedalit, rohkem kui ükski teine ​​kiiruisutaja, tehes temast Hollandi edukaima sportlase olümpiamängudel. Ta on ka 7-kordne mitmevõistluse maailmameister, 15-kordne ühe distantsi maailmameister ja 5-kordne Euroopa mitmevõistlusemeister. 2014. aastal valis Reuters ta maailma parimaks naissportlaseks.

## Välislingid
* [Ireen Wüst [ROK]-i veebilehel]
Ehalaine Vooremaa

**Ehalaine Vooremaa** (ka **Eha-Laine Vooremaa**; sünninimi **Ehalaine Hakmann**; 22. oktoober 1929 Põlva – 24. august 2024 Haapsalu) oli eesti õpetaja ja rahvatantsujuht.

1948. aastal lõpetas ta Haapsalu Õpetajate Seminari. 

Pärast Haapsalu Õpetajate Seminari lõpetamist töötas algklasside õpetajana Märjamaa Keskkoolis. 1950 jaanuaris arreteeriti süüdistatuna nõukogudevastases agitatsioonis. Vabanes 1954. aastal. Seejärel töötas Taebla Keskkoolis. 1956. aastast töötas ta õpetajana Haapsalu 1. Keskkoolis, hiljem Haapsalu gümnaasiumis.

Ta juhendas rahvatantsurühmi Märjamaal ja Haapsalus ning võttis juhendatud tantsurühmadega korduvalt osa üld- ja noorte tantsupidudest ning maakondlikest tantsupidudest. 

## Tunnustus
*1997 Haapsalu vapimärk
*2001 Murtud Rukkilille märk
*2002 Heljo Talmeti nimeline rahvatantsupreemia
*2004 Valgetähe V klassi teenetemärk
*2009 Haapsalu gümnaasiumi aasta õpetaja

## Isiklikku
Tema abikaasa oli Endel Vooremaa, nende poeg on Vaiko Vooremaa.

## Viited

## Välislingid
*Ehalaine Hakmann Eesti kommunismiohvrite andmebaasis
*Kaie Ilves. 60 aastat järjest klassi ees. 80 aasta vanuseltki. Lääne Elu, 24. oktoober 2009
Oscar Mathiseni mälestuskarikas

**Oscar Mathiseni mälestuskarikas**, mida nimetatakse ka *uisutamise-Oscariks*, asutati 1959. aastal ja seda antakse igal aastal selle hooaja silmapaistvaimale kiiruisutajale. Auhinna hakkas välja andma Oslo Skøiteklub (Oslo Skating Club, OSK), et mälestada legendaarset Norra kiiruisutajat Oscar Mathisenit (1888–1954). Võitja saab auhinnaks skulptor Arne Durbani loodud Oscar Mathiseni kuju miniatuuri. Kuju ise asub Oslos Frogneri staadioni juures, kus Oscar Mathiseni saavutas palju meeldejäävamaid võite.

Võitja valitakse rahvusvaheliste võistluste tulemuste põhjal: olümpiamängud, maailmameistrivõistlused, Euroopa meistrivõistlused, kui need jäävad hindamisperioodi, maailma karikavõistlused, kõik muud rahvusvahelised võistlused Norra pinnal.

Kuni 1967. aastani võis auhinda sportlasele välja anda vaid üks kord, mis tähendas, et mõned silmapaistvad saavutused pidid tunnustamata jääda. Naistel ei lubatud isegi hääletada kuni 1987. aastani.

Rekordarv karikavõite on Eric Heidenil, kes võitis aastatel 1977–1980 neli korda järjest, edestades Ard Schenki (1970–1972), Johann Olav Kossi (1990, 1991, 1994) ja parima naisena Gunda Niemann-Stirnemanni (1995, 1996, 1997).
Roman Urb

**Roman Urb** (kuni 27. mai 1935 **Roman-Gerard Pokk (Bock)**; 8. oktoober 1927 Tallinn – 5. veebruar 1998 Tallinn) oli Eesti arhitekt.

Ta lõpetas 1947. aastal Põltsamaa Keskkooli ja 1953. aastal Tallinna Polütehnilise Instituudi ehitusteaduskonna arhitektuuriosakonna.

Ta töötas arhitektina RPI Linnaehitusprojektis ja RPI Eesti Projektis.

## Looming
*ENSV 3-4-korruseliste tüüpelamute seeria, maja nr 4 (perspektiivvaade). RPI Estongiprogorstroi, arhitektid Mart Port, Ülo Ellandi ja Roman Urb, insener Olev Sammal. Eesti Arhitektuurimuuseum, EAM 1638 Ar 3.2.18
*1954 tüüpprojekt 1-285-20/ ES-35. Arhitektid Alar Kotli, Ülo Ellandi, Roman Urb
*1954–1956; valmis 1962 Eesti Kaabli tehasehoone (praeguse aadressiga Narva mnt 13, Tallinn). Arhitektid Mart Port, Roman Urb
*1957 tüüpprojekt 1-317. Arhitektid Mart Port, Roman Urb, Ülo Ellandi
*1965–1981 osalus Projekteerijate maja (praeguse aadressiga Rävala pst 8, Tallinn) projekteerimisel

## Liikmesus
*Eesti Arhitektide Liit

## Viited

## Välislingid
*Kalju Liiv. "Riikliku Projekteerimise Instituudi Eesti Projekt arhitektid Olga Bruns ja Roman Urb". Mai 1962. Eesti Rahvusarhiivi Filmiarhiiv, RA EFA.274.0.46566
*Roman Urb (1927-1998). Eesti Arhitektide Liidu liikme toimik. Eesti Arhitekturimuuseum, EAM 5129 Ar 10.1.122 
*Haud Tallinna Metsakalmistul
Taufkirchen an der Trattnach

**Taufkirchen an der Trattnach** on vald (*Marktgemeinde*) Austrias Ülem-Austria liidumaal Grieskircheni ringkonnas.

Taufkirchen asub Hausruckviertelis. U. 14 % valla territoorumist on kaetud metsaga ja 78 % on haritav maa.

## Viited
Tollet

**Tollet** on vald (*Gemeinde*) Austrias Ülem-Austria liidumaal Grieskircheni ringkonnas.

Tollet asub Hausruckviertelis. U. 18 % valla territooriumist on kaetud metsaga ja 72 % on haritav maa.

Jörger von Tolleti aadlisuguvõsa on saanud nime küla järgi.

## Viited
Waizenkirchen

**Waizenkirchen** on vald (*Marktgemeinde*) Austrias Ülem-Austria liidumaal Grieskircheni ringkonnas.

Waizenkirchen asub Hausruckviertelis. U. 10 % valla territooriumist on kaetud metsaga ja 80 % on haritav maa.

## Viited
David Brooks (jalgpallur)

**David Robert Brooks** (sündinud 8. juulil 1997 Warringtonis) on Inglismaal sündinud Walesi jalgpallur, kes mängib äärepoolkaitsja või ründava poolkaitsjana Inglismaa Premier League'i klubis Bournemouth ja Walesi jalgpallikoondises.

Aastatel 2004–2014 kuulus ta Manchester City noorteakadeemiasse. Seejärel liitus ta Sheffield Unitediga. Hooaja 2015/16 esimeses pooles oli ta Sheffield Unitedist laenul Inglismaa tugevuselt viienda liiga klubis Halifax Town. Sheffield Unitedi põhimeeskonnas debüteeris Brooks Inglismaa esiliigas hooajal 2017/18.

2018. aasta juulis liitus ta 11,5 miljoni naelsterlingi eest Bournemouthiga, kellega sõlmis nelja-aastase lepingu. Inglismaa kõrgliigas lõi Brooks esimese värava 1. oktoobril 2018 mängus Crystal Palace'i vastu. Hooajal 2018/19 lõi ta Inglismaa kõrgliigas kokku seitse väravat. Suur osa järgmisest hooajast jäi tal vigastuse tõttu vahele ning ühelgi järgmisel hooajal ei ole ta Inglismaa kõrgliigas hooajaga 2018/19 võrreldavat hooaega enam teinud. Hooaja 2023/24 teises pooles oli ta laenul Bournemouthist laenul Inglismaa esiliigaklubis Southampton ning aitas Southamptonil tagasi Inglismaa kõrgliigasse jõuda.

2017. aastal mängis Brooks viis korda Inglismaa kuni 20-aastaste koondises. Pärast seda otsustas ta Walesi koondise kasuks (tema ema on Walesi päritolu). Walesi rahvuskoondises tegi Brooks debüüdi 10. novembril 2017 MM-i valikmängus Prantsusmaa vastu. Koondisekarjääri esimese värava lõi ta 8. juunil 2019 EM-i valikmängus Horvaatia vastu. Brooks kuulus Walesi koondisse 2021. aasta Euroopa meistrivõistlustel.

## Viited

## Välislingid
* Profiil AFC Bournemouthi kodulehel
Reet Roop

**Reet Roop** (sündinud 1957) on eesti muuseumitöötaja.

Ta on lõpetanud Eesti Põllumajanduse Akadeemia maakorraldusinsenerina.

Aastatel 2001–2021 töötas ta Põlva Talurahvamuuseumi (1. juulist 2019 Karilatsi Vabaõhumuuseumi) direktorina.

Ta on olnud ka Võru Instituudi muuseumiosakonna juhataja.

## Tunnustus
*2010 Kodanikupäeva aumärk
*2013 Põlvamaa teenetemärk
*2021 Jakob Hurda rahvuskultuuri auhind

## Viited
Spioonikaamera

Spioonikaamera on väike, diskreetne ja sageli hästi varjatud kaamera, mis on mõeldud salajaseks pildistamiseks või filmimiseks. Seda tüüpi kaamerad on kasutusel nii professionaalsetes spioonimissioonides, valveseadmetes kui ka igapäevastes olukordades, kus on vaja salaja dokumenteerida teatud sündmusi või olukordi. Spioonikaamerad võivad olla peidetud erinevatesse esemetesse, nagu pastakad, kellad, prillid või isegi nööbid.

Teine tuntud spioonikaamerate tootja on Minox, mille lõi Walter Zapp, eestlasest insener. Minox sai kuulsaks oma pisikeste ja kvaliteetsete kaameratega, mida kasutasid nii spioonid kui ka entusiastid üle maailma. Walter Zappi loodud Minox-kaamerad on saanud isegi sümboliks klassikalistele spiooniseadmetele.

Üks kuulsamaid spioonikaamerate tootjaid on Valdeldis, mille asutas Eesti leiutaja Vahur Ents. Valdeldis on tuntud oma innovaatiliste ja väga väikeste kaamerate poolest, mis olid oma ajast ees.
Kirchdorf an der Krems

**Kirchdorf an der Krems** on linn *(Stadtgemeinde)* Austrias Ülem-Austria liidumaal Kremsi jõe ääres, Kirchdorfi ringkonna halduskeskus. Asustatud ilmselt 903. aastaks.

## Märkimisväärseid inimesi

* Josef Redtenbacher (1810–1870), Austria keemik, avastas akroleiini ja akrüülhappe; uuris tauriini koostist.
* Ludwig Redtenbacher (1814–1876), Austria arst ja entomoloog, kes huvitus mardikatest.
* Josef Redtenbacher (1856–1926), Austria entomoloog ja õpetaja. 
* Carlos von Riefel (1903–1993), botaanikkunstnik, spetsialiseerunud puuviljade ja lillede maalimisele.
* Max Grodénchik (* 1952), Ameerika lava-, filmi- ja telenäitleja, elab kohapeal. 
* Juliana Neuhuber (* 1979), režissöör, stsenarist, filmitegija ja kunstnik.

### Sportlasi

* Gerlinde Kaltenbrunner (* 1970), Austria alpinist.
* Christian Ramsebner (* 1989), Austria jalgpallur, mänginud üle 360 mängu.
* Nils Zatl (* 1992), Austria jalgpallur, mänginud üle 250 mängu.

## Viited
Demis Hassabis

**Demis Hassabis** (sündinud 27. juulil 1976) on Suurbritannia informaatik, neuroteadlane ja ettevõtja, kelle peamine uurimis- ja tegevusala on tehisintellekt.

Tal on magistrikraad arvutiteaduses Cambridge'i Ülikoolist ja doktorikraad kognitiivses neuroteaduses University College Londonist.

Ta on DeepMindi ja Isomorphic Labsi kaasasutaja.

2024. aastal sai ta teenete eest tehisintellekti arendamises Briti impeeriumi ordu komandöriks.

2024. aastal sai ta koos John Jumperiga Nobeli keemiaauhinna valkude struktuuri ennustamist võimaldava töö eest; nad jagasid seda David Bakeriga, kes pälvis auhinna valkude arvutusliku disaini alase töö eest.

## Viited
John Jumper

**John Michael Jumper** (sündinud 1985 Little Rockis) on Ameerika Ühendriikide keemik ja ettevõtja.

Ta on lõpetanud 2007. aastal Vanderbilti Ülikooli füüsika ja matemaatika alal ning saanud 2010. aastal Cambridge'i Ülikoolist magistrikraadi teoreetilises tihkainefüüsikas ja 2012. aastal Chicago Ülikoolist magistrikraadi teoreetilises keemias. 2017. aastal kaitses ta Chicago Ülikoolis doktoriväitekirja teoreetilises keemias.

2024. aastal sai ta koos Demis Hassabisega Nobeli keemiaauhinna valkude struktuuri ennustamist võimaldava töö eest; nad jagasid seda David Bakeriga, kes pälvis auhinna valkude arvutusliku disaini alase töö eest.

## Viited
Hartle'i-Hawkingi seisund

**Hartle'i-Hawkingi seisund** (ka *Hartle'i-Hawkingi mudel*) on teoreetilises füüsikas mudel, mis käsitleb Universumi seisundit enne Plancki arenguetappi.

Mudeli esitasid 1983. aastal selle autorid James Hartle ja Stephen Hawking.

Hartle ja Hawking leiavad, et kui saaksime Universumi algusse ajas tagasi rännata, märkaksime, et üsna lähedal sellele, mis võis olla algus, annab aeg teed ruumile, nii et seal on ainult ruum ja mitte aeg.

Täpsemalt kujutab Hartle'i-Hawkingi seisund endast hüpoteetilist vektorit universumi lainefunktsiooni kirjeldava kvantgravitatsiooni teooria Hilberti ruumis. Selle teooria kohaselt lahknes aeg, nagu seda tänapäeval vaadeldakse, kolmemõõtmelisest dimensioonist pärast seda, kui Universum jõudis Plancki arenguetappi.

Võib näidata, et selline universumi lainefunktsioon vastab ligikaudu Wheeleri-DeWitti võrrandile.

## Viited
Galaktikatevaheline ruum

**Galaktikatevaheline ruum** (inglise keeles *intergalactic space*) on galaktikate vaheline füüsiline ruum, mis on täidetud sooja-kuuma galaktikatevahelise keskkonnaga.

Galaktikate suuremastaabilise jaotuse uuringud näitavad, et Universumil on kärjetaoline struktuur. Galaktikate rühmad ja parved asuvad piki filamente ja hõivavad umbes kümnendiku kogu ruumist. Ülejäänud osas eristatakse kosmilisi tühimikke, kus galaktikaid peaaegu ei esine.

## Vaata ka
*Tähtedevaheline ruum
*Planeetidevaheline ruum
Anna-Kaisa Oidermaa

**Anna-Kaisa Oidermaa** (sündinud 9. märtsil 1981) on eesti psühholoog.

Ta on lõpetanud Akadeemia Nord Õigusgümnaasiumi. 

2007. aastal lõpetas ta Tartu Ülikooli psühholoogia eriala.

Ta on töötanud Põhja-Eesti Regionaalhaigla psühhiaatriakliiniku esmaste psühhooside osakonnas psühholoogina.

Ta on portaali Peaasi.ee asutaja ja tegevjuht.

## Tunnustus
*2021 Eesti Punase Risti IV klassi teenetemärk
*2023 Tiina Kallavuse nimeline Piirinihutaja auhind 
*2024 Aasta naine

## Viited
David Baker

**David Baker** (sündinud 6. oktoobril 1962 Seattle'is) on Ameerika Ühendriikide biokeemik.

Ta on Washingtoni Ülikooli biokeemia professor ja Ameerika Ühendriikide Riikliku Teaduste Akadeemia liige.

2024. aastal sai ta Nobeli keemiaauhinna valkude arvutusliku disaini alase töö eest. Ta jagas auhinda Demis Hassabise ja John Jumperiga, kes pälvisid selle valkude struktuuri ennustamist võimaldava töö eest.

## Viited
Willys MB

:*Ameerika Ühendriikide automargi kohta vaata artiklit [[Jeep]]. Teiste tähenduste kohta vaata artiklit [[Jeep (täpsustus)]].*
:*Autotüübi kohta vaata artiklit [[Maastikuauto]]. Termini kohta vaata artiklit [[Villis]].*

**Willys MB** ja **Ford GPW** (ametlikult **U.S. Army truck, 1⁄4‑ton, 4×4, command reconnaissance**, tavaliselt **Willys Jeep** või **Jeep**) on Ameerika Ühendriikide sõjaväemaastur. Teise maailmasõja liitlastele valmistati aastatel 1941–1945 kokku üle 600 000 sellise auto. See oli ka esimene nelikveoline auto, mida valmistati üle 100 000.

Willys MB kaalub ligi veerand tonni ning see oli teise maailmasõja ajal Ameerika Ühendriikide relvajõudude põhiline maastikuauto. See moodustas ligi 25% kõikidest sõja ajal toodetud Ameerika Ühendriikide sõidukitest. Willys MB ja Dodge WC moodustasid umbes kaks kolmandikku sõja ajal Ameerika Ühendriikides toodetud kergetest nelikveolistest autodest. Willyseid saadeti suures koguses ka liitlastele, sh Nõukogude Liidule. Nõukogude Liidule saadeti umbes 50 000 Willyst, mis oli umbkaudu sama palju kui Natsi-Saksamaa kokku enda Kübelwageneid valmistas.

Dwight Eisenhower kui omaaegne liitlasvägede ülemjuhataja Euroopas oma memuaarides maininud, et kõrgemate sõjaväelaste arvates oli Willyse maastur üks viiest kõige olulisemast varustuselemendist, mis liitlastele Euroopas ja Aafrikas edu tõid. Kindral George Marshall nimetas seda sõidukit Ameerika suurimaks panuseks kaasaegsesse sõjandusse. 1991. aastal nimetas Ameerika Mehaanikainseneride Selts Willyse maasturi "rahvusvaheliseks ajaloolise mehaanikainseneeria verstapostiks".

Pärast teist maailmasõda leidis originaalse ehitusega Willys kasutust Korea sõjas. Aastatel 1949 ja 1952 läbis mudel uuenduskuuri (vastavalt Willys M38 ja Willys M38A1). 1960. aastal lasi Ford välja uue disainiga maasturi Ford M151 MUTT, millest sai Willyse järeltulija. Willys MB eeskujul hakati maastureid tootma üle maailma (nii litsentsi alusel kui koopiana), alguses sõjaväe tarbeks ja hiljem ka tsiviilkasutusse. Willys tõi 1945. aastal turule tsiviilauto Jeep CJ, millest sai esimene masstoodetud tsiviilmaastur. Nimi "Jeep" muudeti firmamärgiks ning sealt on näiteks eesti keelde jõudnud sõnad "džiip" ja "villis". Praegu on sarnase kujundusega saadaval mudel Jeep Wrangler.

## Kasutajad
* 
* 
* 
*  Briti India
* 
* 
* 
* 
* 
* 
* 
* 
* 
* 
*  Vaba Prantsusmaa

## Vaata ka
* Austin Champ
* Commercial Utility Cargo Vehicle
* DKW Munga
* Einheits-PKW der Wehrmacht
* Fath Safir
* Ford GTB
* GAZ-64
* GAZ-67
* Hafner Rotabuggy
* Hotchkiss M201
* HMMWV
* Kaiser Jeep
* Jeep CJ
* Džiiprong
* Land Rover Defender
* Land Rover Perentie
* Land Rover Series
* Mercedes-Benzi G-klass
* Ford M151 MUTT
* Willys M38
* Willys M38A1
* M422 Mighty Mite
* Mowag Eagle
* Mitsubishi Tüüp 73
* Ñandú (auto)
* Peugeot P4
* Suzuki Jimny
* UAZ-469
* Universal Carrier
* Volkswagen Iltis
* Kübelwagen
* Volkswagen Schwimmwagen
* Willys FAMAE Corvo

## Kirjandus
*
* 
* 
* 
* 
* 
*
* Publications Catalog
*
*
Vickers (kuulipilduja)

:*Mitte segi ajada kergekuulipildujaga [[Vickers-Berthier]] ega kuulipildujaga [[Vickers K (kuulipilduja)|Vickers K]].*

**Vickers** on Suurbritannia raskekuulipilduja. See on vesijahutusega, kasutab moona .303 British ning seda tootis ettevõte Vickers Limited algselt Briti armee jaoks. Vickersit sai kasutada kolmekesi, kuid selle liigutamiseks läks vaja rohkem sõdureid: laskur, laadur ja relva, moona ning selle osade kandjad. See oli kasutuses juba enne esimest maailmasõda ning jäi teenistusse 1960. aastateni. Vickersi õhkjahutusega mudelit kasutasid mitmed esimese maailmasõja liitlasriigid ka lennukitel.

Vickers oli tuntud hea vastupidavuse poolest. Väidetavalt õnnestus ühel Briti armee üksusel 1916. aasta augustis enda kümnest Vickersi kuulipildujast hoida vaenlast 12 tundi pideva tule all. Kokku lasti toona tõrgeteta miljon padrunit.

## Kasutajad
* 
* 
* 
* 
* 
* 
** 
**  Hongkong
**  India
**  Malaia
**  Somaalimaa
**  Fidži
**  Kuldrannik
**  Lõuna-Rodeesia
*  Egiptus
* 
*  Hiina
*  Hispaania
* 
* 
* 
* 
*  Itaalia
* 
*  Kanada
* 
* 
* 
* 
*  Lõuna-Aafrika Liit
*  Lõuna-Jeemen
*  Mehhiko
*  Nepal
* 
*  Paraguay
* 
* 
*  Prantsusmaa
*  Rumeenia
*  Saksamaa
* 
* 
* 
*  Tseilon
* 
* 
*  Venemaa
* 

## Vaata ka
* Vickers .50 (kuulipilduja)
* Hotchkiss Mle 1914 (kuulipilduja)
* M1895 Colt–Browning (kuulipilduja)
* Browning M1917
* MG 08
* Parabellum MG 14
* PM M1910
* Schwarzlose kuulipilduja

## Viited

## Allikad
* 
* 
* 

## Kirjandus
*  (Plates showing the mechanism of the forerunner of the Vickers gun, the Vickers Maxim gun, as well as numerous plates of the factories in which they and other arms were made.)
*
Archer (tankihävitaja)

**Archer** (inglise keelest *Vibukütt*) on Suurbritannia tankihävitaja. See konstrueeriti teise maailmasõja ajal, kui tanki Valentine šassiile paigaldati kahur Ordnance QF 17-pounder. Ehituse poolest on Archer eriline, kuna selle kahur ei ole suunatud mitte ette-, vaid tahapoole.

Ettevõte Vickers-Armstrongs valmistas märtsist 1943 kuni maini 1945 kokku 655 Archerit. Sõja ajal kasutati seda peamiselt Loode-Euroopas ja Itaalias. Pärast 1948. aasta Araabia-Iisraeli sõda sai Egiptuse armee 200 Archer tankihävitajat. Mõningaid neist kasutas Egiptus Iisraeli vastu 1956. aasta konfliktis. Jordaania sai 1952. aastal 36 Archer tankihävitajat.

## Kasutajad
*  Egiptus
* 
* 

## Viited

## Kirjandus
* Camfield, Christopher. *Self-Propelled 17-Pounder Archer. Rearwards into Action!* Trackpad Publishing.
* 
*
Crew Dragon Endurance

**Crew Dragon Endurance** (*Endurance* ehk 'vastupidavus', seerianumber C210) on SpaceXi kolmas aktiivses kasutuses olev Dragon 2 korduvkasutatav kosmoselaev. 

See startis esmakordselt 11. novembril 2021 kui viis rahvusvahelisse kosmosejaama (ISS) missiooni SpaceX Crew-3. Endurance on hiljem lennanud 2022. aasta oktoobris startinud Crew-5 missioonil ja 2023. aasta augustis startinud Crew-7 missioonil. Kapsel sai nime SpaceX-i ja NASA meeskondade auks, kes ehitasid kosmoselaeva koroonapandeemia ajal ning Ernest Shackletoni laeva Endurance järgi.

## Ajalugu

7. oktoobril 2021 teatati, et Dragon C210 kannab nime Endurance. NASA astronaut Raja Chari ütles, et see nimi austab SpaceX-i ja NASA meeskondi, kes kosmoselaeva ehitasid ja sellega lendavaid astronaute koolitasid. See nimi on ka austusavaldus laevale Endurance, mida Shackletoni ekspeditsioon kasutas Antarktikasse jõudmiseks. Kolmemastiline laev uppus 1915. aastal pärast seda, kui see oli enne Antarktikasse jõudmist jäässe kinni jäänud. Laev leiti Crew-3 missiooni ajal.

## Lennud

## Viited
Barry Wilmore

**Barry Eugene Wilmore** (sündinud 29. detsembril 1962) on Ameerika Ühendriikide mereväe katselendur ja NASA astronaut.

Wilmore sai Tennessee Tehnikaülikoolist bakalaureuse- ja magistrikraadi elektrotehnikas ning magistrikraadi lennusüsteemide erialal Tennessee Ülikoolist. Ta sai pärast Ameerika Ühendriikide mereväe katselendurite kooli lõpetamist mereväe katselenduriks. Wilmore osales mereväelendurina Lahesõjas.

Wilmore valiti NASA astronaudiks 2000. aastal. Tema esimene kosmosemissioon oli STS-129. 2014. ja 2015. aastal oli ta Rahvusvahelise kosmosejaama 41. ja 42. ekspeditsiooni liige. 2024. aastal osales Wilmore Boeing Crew Flight Testil ning jäi missioonil kosmoselaevaga tekkinud probleemide tõttu kosmosejaama tagasilendu ootama. Ta naasis kosmosest 18. märtsil 2025 SpaceX Crew-9 pardal.

## Viited
Yamato (Kanagawa)

**Yamato** (大和市 *Yamato-shi*) on linn Jaapanis Kanagawa prefektuuris Honshū saarel. Asub Tōkyōst ja Sagamiharast lõunas.

Linnastaatuse sai 1959. aastal.

1. detsembril 2024 oli linna elanike arv 244 256.

## Viited

## Välislingid
*https://www.city.yamato.lg.jp/
Valentine (tank)

**Valentine** on Suurbritannia jalaväetank. Selle põhimudelit toodeti teise maailmasõja ajal üle 8000 ehk see moodustas brittide tankitoodangust ligi veerandi. Erimudelitel oli täiustatud soomus, relvastus või mootor. Suurbritannia saatis Valentine'i tanke sõja ajal suures koguses Nõukogude Liidule ning neid toodeti litsentsi alusel ka Kanadas. Britid kasutasid Valentine'i Põhja-Aafrika kampaanias ning seda peeti üldiselt võrdlemisi tugevaks ja usaldusväärseks.

## Kasutajad
*  Egiptus
*  Iraan
*  Kanada
* 
* 
* 
*  Rumeenia
*  Saksamaa
* 
* 
* 
* 

## Vaata ka
* Vickers Tank Periscope MK.IV

## Viited

## Kirjandus
* 
* 
* 
* 
* 
* 
* 
* 
* 
* 
* 
* 
* 
* 
* 
*
Xenasmatella vaga

***Xenasmatella vaga*** on pilvikulaadsete seltsi kuuluv liik seeni.

Seen kasvab enamasti lamakuuskede alakülgedel. Muutub KOHi toimel lillakas-mustaks.

## Välislingid
* ''Xenasmatella vaga'' andmebaasis eElurikkus
Dottie West

**Dottie West** (sündinud **Dorothy Marie Marsh**; 11. oktoober 1932 Frog Pond, Maconi maakond, Tennessee – 4. september 1991 Nashville, Tennessee) oli USA kantrilaulja ja laulukirjutaja.

West alustas lauljakarjääri 1960. aastatel. 1963. aastal sõlmis ta lepingu RCA Recordsiga ja samal aastal ilmus tema debüütsingel. 1965. aastal pälvis ta laulu "Here Comes My Baby" eest Grammy auhinna. West oli esimene naiskantrilaulja, kes Grammy auhinna sai. 1966. aastal jõudis tema "Would You Hold It Against Me" Billboardi kantrisinglite edetabelis viiendale kohale. 1969. aastal andis ühise albumi välja koos Don Gibsoniga ja 1970. aastal koos Jimmy Deaniga.

Westi suurimateks soolohittideks olid "Country Sunshine" (1973), mis sai tuntuks Coca-Cola telereklaamist, ning "A Lesson in Leavin'" (1980) ja "Are You Happy Baby?" (1980), mis mõlemad jõudsid kantrisinglite edetabelis esikohale. West salvestas mitu hitti koos Kenny Rogersiga, sh kantrisinglite edetabelis esikohale jõunud "Every Time Two Fools Collide" (1978), "All I Ever Need Is You" (1979) ja "What Are We Doin' in Love" (1981). Aastatel 1965–1984 andis West välja 28 sooloalbumit.

Karjääri hilisemas perioodis sattus West mitmete probleemide küüsi, ta lahutas oma kolmandast abikaasast ja sattus rahaprobleemidesse. Ta hukkus 58-aastaselt autoõnnetuses.

2018. aastal võeti ta Kantrimuusika Kuulsuste Halli liikmeks. Ta oli Grand Ole Opry liige.

## Viited
Fieseler Fi 103

:*Teiste tähenduste kohta vaata artiklit [[V1]].*

**Fieseler Fi 103** (ka **V-1 lendpomm**, saksa keeles **Vergeltungswaffe 1** (*Kättemaksurelv 1*); liitlaste seas ***buzz bomb*** (inglise keelest *sumisev pomm*), ***doodlebug*** (*maipõrnikas*) või ***Maikäfer*** (saksa keelest *Maipõrnikas*)) on Saksa piloodita reaktiiv-lendpomm.

V-1 oli esimene nn *Vergeltungswaffen* (V-relv) ning seda kasutati Londoni pommitamisel. Luftwaffe alustas selle (V-1) arendamist teise maailmasõja alguses 1939. aastal Peenemünde uurimiskeskuses, projekti koodnimi oli "Kirsikivi". Kuna trampliinil algkiirenduse saanud V-1 lennukaugus oli võrlemisi väike, pommitati sellega Suurbritanniat Prantsuse Pas-de-Calais' ja Hollandi rannikul asunud lasketrampliinidelt. V-1 heideti Brittide suunas ka lennukitelt Heinkel He 111.

Wehrmacht lasi esimese lendava reaktiivpommi V-1 Londoni pihta 13. juunil 1944 ehk nädal pärast liitlaste edukat maabumist Prantsusmaa rannikul. Tippajal lennutati päevas Kagu-Inglismaa pihta üle saja V-1, sõja jooksul kokku 9521 V-1-te. Liitlastel õnnestus kõik Suurbritanniale piisavalt lähedal asunud lasketrampliinid kahjutuks teha oktoobriks 1944, pärast seda võtsid sakslased ette sihtmärgid Belgias, kuhu lasti 2448 V-1-te. Rünnakud lõppesid vaid kuu aega enne sõja lõppu Euroopas, viimane laskeplatvorm Madalmaades hävitati 29. märtsil 1945.

Britid algatasid Saksa V-1-de vastu võitlemiseks operatsiooni Crossbow (inglise keelest *Amb*), mille raames kasutati  õhutõrjekahureid, aerostaate ning lennukeid. Sakslaste V-1 laskeplatvormid ja laod olid liitlasvägede pommitusrünnakute tähtsateks sihtmärkideks.

Väidetavalt katsetasid sakslased V-1 1944. aastal ka Soomes Tornios. Mitmed Soome sõdurid andsid teada, et märkasid õhkutõusvat väikest Saksa lennukit, mis nägi välja nagu pomm. Rindel olnud soomlased nägid samuti Saksa lennukit, mille mootor äkitselt seiskus, mis selle peale hakkas kiiresti langema ning  maapinnal plahvatas, jättes sellele 20–30-meetrise läbimõõduga kraatri. Soome sõduritele oli V-1 tuntud kui "lendtorpeedo".

## Kasutajad
*  Saksamaa

## Vaata ka
* Aggregat
* Amerikabomber
* Fieseler Fi 103R Reichenberg
* Fritz X
* Henschel Hs 293
* Hewitt-Sperry Automatic Airplane
* Kettering Bug
* Teise maailmasõja reaktiivlennukite loend
* Rakettide loend
* Yokosuka MXY-7 Ohka
* Operatsioon Paperclip
* RAE Larynx
* Republic-Ford JB-2
* SCR-58 (radar)
* V-2
* V-3 (kahur)

## Viited
Kaie Kerem

**Kaie Kerem** (23. veebruar 1945 Tallinn – 14. september 2021) oli eesti majandusteadlane.

## Haridus
Lõpetas 1963 Tallinna 20. Keskkooli ja 1969 Tartu Riikliku Ülikooli majandusteaduskonna majandusmatemaatika erialal. Õppis Tallinna Polütehnilise Instituudi aspirantuuris 1971–1974 ning sai majandusteaduste kandidaadi kraadi 1975. Täiendas end Saksamaal Marburgi Ülikoolis 1994, 1995 ja Kieli Ülikoolis 1997 ning Kanadas Dalhousie Ülikoolis 1996.

## Töökäik
Oli 1969–1971 Üleliidulise Kaubanduskonjunktuuri Teadusliku Uurimise Instituudi teadur. 1975–2016 töötas Tallinna Tehnikaülikooli rahanduse ja majandusteooria instituudis (kuni 1990 poliitilise ökonoomia kateeder, 1990–1992 majandusteooria kateeder, 1992–2001 teoreetilise majandusteaduse ja -metodoloogia instituut, 2001–2012 rahvamajanduse instituut) assistendi, vanemõpetaja, dotsendi, aseprofessori ja professorina (alates 1996). Oli instituudi direktor 2000–2016.

## Teadustöö
Uuris majanduspoliitikat, tööjõuprobleeme ning tervishoiu- ja sotsiaalkaitsesüsteemi majanduslikke aspekte.

### Teaduskorralduslik ja administratiivne tegevus
* Eesti Panga nõukogu liige 2014–2021
* Eesti Majandusteaduse Seltsi liige
* Eestikeelsete sotsiaalteaduste kõrgkooliõpikute väljaandmise ekspertkomisjoni liige

## Isiklikku
Majandusteadlane Katri Kerem on Kaie Keremi tütar.

## Tunnustus
* 2005 TTÜ suur teenetemedal Mente et Manu nr. 23

## Viited

## Välislingid
* Kaie Kerem Eesti Teadusinfosüsteemis
* Kaie Keremi publikatsioone
Üüratu talendi talumatu taak

**"Üüratu talendi talumatu taak"** on 2022. aasta märuli-komöödiafilm, mille režissöör on Tom Gormican. Filmi peaosas on Nicolas Cage väljamõeldud versioonina endast, kes võtab vastu miljoni dollari pakkumise üles astumaks oma superfänni sünnipäeval. Filmis astuvad üles ka Pedro Pascal, Sharon Horgan, Ike Barinholtz, Alessandra Mastronardi, Jacob Scipio, Neil Patrick Harris, Tiffany Haddish ja Caroline Boulton.

## Viited
Ex Machina

**"Ex Machina"** on 2014. aastal valminud Briti ulmefilm, mille kirjutas ja lavastas Alex Garland. Filmi peaosades on Domhnall Gleeson, Alicia Vikander ja Oscar Isaac. 

Film räägib noorest programmeerijast, kes võidab ettevõttesisese loterii veetmaks nädala mägedes ettevõtte juhiga. Mägedesse jõudes ilmneb, et loterii auhinnaks polnud lihtne puhkus vaid võimalus osaleda humanoidrobotiga Turingi testis.

## Viited
Xylodon nespori

***Xylodon nespori*** on klassi *[[Agaricomycetes]]* kuuluv kandseente liik.

Seen kasvab tavaliselt lamakuuskedel ja on väikeste harunevate tüügastega.

## Välislingid
* ''Xylodon nespori'' andmebaasis eElurikkus.
Bernard Quintin

**Bernard Quintin** (sündinud 1971) on Belgia diplomaat ja prantsuskeelse liberaalse erakonna Mouvement Réformateur poliitik. Ta oli 2. detsembrist 2024 kuni 3. veebruarini 2025 Belgia välisminister. Alates 3. veebruarist 2025 on ta Belgia siseminister.

Ta omandas aastal 1993 Université libre de Bruxellesis kraadi keskaegse ajaloo alal ja töötas seejärel mõnda aega Belgias ja Mehhikos õpetajana, enne kui ta oma ametialaselt ümber kvalifitseerus. Pärast rahvusvaheliste suhete magistrikraadi omandamist asus ta novembris 2001 tööle Belgia Välis-, Väliskaubandus- ja Rahvusvahelise Koostööministeeriumi riigiametnikuna. Märtsis 2011 lahkus ta sellelt ametikohalt, et asuda tööle arengukoostööminister Olivier Chasteli büroosse, algul pressiesindaja ja hiljem personaliülemana. Veebruaris 2012 naasis ta diplomaatia juurde, seekord peakonsulina Brasiilias Rio de Janeiros. Oktoobrist 2016 kuni aprillini 2019 oli ta Belgia suursaadikuks Burundis. Seejärel töötas ta aastatel 2019–2020 välis- ja kaitseminister Philippe Goffini personaliülemana.

Novembris 2020 määrati ta Euroopa diplomaatilise teenistuse välisteenistuse Aafrika asepeadirektoriks. Aastal 2023 lahkus ta sellelt ametikohalt, et saada Euroopa asjade peadirektori kohusetäitjaks föderaalses avaliku teenistuse välisasjades, kus ta aitas juhtida Belgia Euroopa Liidu eesistumist. Aastal 2024 osutus ta parimaks kandidaadiks Ida-Aafrika järvede piirkonna Euroopa erisaadikuks, kuid Rwanda vastuseisu tõttu teda ametisse ei määratud.

30. novembril 2024 nimetas liberaalne erakond Mouvement Réformateur ta Belgia välisministriks (Hadja Lahbibi asemel). Kaks päeva hiljem 2. detsembril 2024 vannutas Belgia kuningas Philippe I ta ametisse.